Er bloavezh goude e skrivas ul levr all, The third policeman. Soñjal a rae Flann OBrien e oa e bennoberenn met ne gavas embanner ebet da neuze. E 1941 e embanns e levr brudetañ, An Béal Bocht, sinet Myles na gCopaleen. Dont a reas er-maez en iwerzhoneg ha neo nemet e 1973 e voe embannet un droidigezh anezhañ e saozneg, gant an titl The Poor Mouth. El levr-se e ra ar skrivagner al lu gant al levrioù eñvorennoù a oa bet embannet en iwerzhoneg. Ul levr fentus eo, ha flemmus war un dro. Ennañ e tispak Brian Ó Nualláin e zonezon hag e ijin en o barr.